Κάτια Νικολαΐδου

Η Κάτια Νικολαΐδου (Αιγάλεω, 17 Μαΐου 1964 - Αθήνα, 8 Νοεμβρίου 2023) ήταν Ελληνίδα ηθοποιός της τηλεόρασης και του κινηματογράφου.

 Βιογραφία 
Γεννήθηκε στο Αιγάλεω, στις 17 Μαΐου 1964.

Έκανε το τηλεοπτικό της ντεμπούτο το 1992 στο επεισόδιο "Νυχτερινός επισκέπτης" της αστυνομικής σειράς Τμήμα Ηθών. Το 1993 ακολούθησε μία guest εμφάνιση στην κωμική σειρά Στον αστερισμό της γραβάτας, με τον Βλάσση Μπονάτσο. Το 1995 έπαιξε στο επεισόδιο "Σαλώμη" της σειράς Ανατομία ενός εγκλήματος, συμμετείχε σε δύο ιστορίες της σειράς Μαγική Νύχτα ενώ έκανε και μία guest εμφάνιση στην αισθηματική σειρά Πειρασμός. Τη σεζόν 1996-1997 υποδύθηκε τη Τζούλη στη δραματική σειρά  του  Μανούσου Μανουσάκη Παλίρροια στο Mega Channel. Το 1999 πρωταγωνίστησε μαζί με τη Μαρία Γεωργιάδου, τη Σμαράγδα Διαμαντίδου, τη Σόφη Ζαννίνου, τη Χριστίνα Θεοδωροπούλου και την Τάνια Καψάλη στην κινηματογραφική κωμωδία του Νίκου Περάκη Θηλυκή εταιρεία. Τη σεζόν 1999-2000 είχε έναν από τους πρωταγωνιστικούς ρόλους στην κωμική σειρά Ο Ιούδας φιλούσε υπέροχα ενώ έκανε διάφορες εμφανίσεις στην κωμική σειρά Αριστοτέλης ο άριστος.

Από το 2000 μέχρι το 2002 είχε έναν από τους πρωταγωνιστικούς ρόλους στην κωμική σειρά του Alpha TV Θα σε δω στο πλοίο. Το 2003 συνεργάστηκε και πάλι με τον Νίκο Περάκη στην κωμωδία Η Λίζα και όλοι οι άλλοι υποδυόμενη μία δημοσιογράφο του περιοδικού cosmopolitan. Τη σεζόν 2003-2004 υποδύθηκε τη Νάνσυ στο δεύτερο κύκλο της κωμικής σειράς του ANT1 Τα Φιλαράκια. Από το 2004 μέχρι το 2006 υπήρξε συμπαρουσιάστρια της πρωινής ψυχαγωγικής εκπομπής του Alpha TV Αυτό μας έλειπε!. Από το 2005 μέχρι το 2007 συνεργάστηκε με τον σκηνοθέτη Πάνο Κοκκινόπουλο πρωταγωνιστώντας σε συνολικά 15 ιστορίες της εγκληματολογικής σειράς 10η εντολή. Από το 2007 μέχρι το 2009 πρωταγωνίστησε στην καθημερινή σειρά του Mega Channel Μια στιγμή δυο ζωές υποδυόμενη την Άννα Ιωάννου. Τη σεζόν 2008-2009, πέρα από την παρουσία της στο δεύτερο κύκλο της σειράς Μια στιγμή δυο ζωές, ξεκίνησε να πρωταγωνιστεί στην καθημερινή σειρά του SIGMA Σε φόντο κόκκινο μαζί με τον Γιάννη Βόγλη. Παρέμεινε στο καστ της σειράς μέχρι και την ολοκλήρωσή της το καλοκαίρι του 2012 έχοντας την μακροβιότερη παρουσία από οποιοδήποτε άλλο ηθοποιό σε αυτή. Τη σεζόν 2012-2013 είχε ένα ρόλο κλειδί στην καθημερινή σειρά του Mega Channel Κλεμμένα Όνειρα. Το 2013 υποδύθηκε τη Γεωργία στη κινηματογραφική μαύρη κωμωδία του Δημήτρη Αρβανίτη Μια νύχτα στην Αθήνα. Απ' τις τελευταίες της δουλειές υπήρξε ο ρόλος της Ερμιόνης στη σειρα του Mega Channel Δικαίωση τη σεζόν 2014-2015.

Μετά από πολύμηνη νοσηλεία, απεβίωσε από καρκίνο στις 8 Νοεμβρίου 2023, σε ηλικία 59 ετών. Κηδεύτηκε στο Κοιμητήριο Παλαιού Φαλήρου στις 13 Νοεμβρίου.

 Προσωπική ζωή 
Η Κάτια Νικολαΐδου υπήρξε για ένα διάστημα παντρεμένη με τον συνάδελφό της ηθοποιό Οδυσσέα Σταμούλη.

 Φιλμογραφία 
 Τηλεόραση 
+ Έτος Τίτλος Προγράμματος Κανάλι Ρόλος Σημειώσεις 1992 Η Λάμψη ANT1 Ράνια Αγγέλογλου 2 επεισόδια Τμήμα Ηθών ANT1 Γιώτα Μπίκου Επεισόδιο: "Νυκτερινός επισκέπτης" 1993 Στον αστερισμό της γραβάτας ANT1 Λέτα Επεισόδιο: "Ντίνος και πάσης Ελλάδος" 1995 Ανατομία ενός εγκλήματος ANT1 σύντροφος Άρη Επεισόδιο: "Σαλώμη" Μαγική Νύχτα ΕΤ1 Μάγια Επεισόδιο: "Χρυσός χορός" ΕΤ1 Ράνια Επεισόδιο: "Ζωντανός εγκέφαλος" 1995-1996 Πειρασμός MEGA Πέγκυ 5 επεισόδια 1996 Τολμηρές Ιστορίες ANT1 Αγγελική Επεισόδιο: "Μαέστρος" ANT1 Λιλή Επεισόδιο: "Ενοχές" 1996-1997 Παλίρροια MEGA Τζούλη Πρωταγωνιστικός Ρόλος 1997 Μια νύχτα σαν κι αυτή ANT1 φίλη Λιάνας Επεισόδιο: "Μίλα μου για σένα" 1999-2000 Ο Ιούδας φιλούσε υπέροχα ALPHA Λίζα Παπανικολάου Πρωταγωνιστικός Ρόλος 2000 Αριστοτέλης ο άριστος MEGA Βέρα Σκαρλάτου 10 επεισόδια 2000-2002 Θα σε δω στο Πλοίο ALPHA Άντζη Λάμπρου Πρωταγωνιστικός Ρόλος 2003 Σχεδόν ποτέ ΝΕΤ Έλενα 1 επεισόδιο 2003-2004 Τα Φιλαράκια ANT1 Νάνσυ Πρωταγωνιστικός Ρόλος 2005 10η εντολή ALPHA Βίβιαν Επεισόδιο: "Ο καλύτερος μου φίλος" ALPHA Βιβή Επεισόδιο: "Black χιούμορ" ALPHA μεσίτρια Επεισόδιο: "Εισβολή" ALPHA πόρνη Επεισόδιο: "Μέθη" ALPHA Ευτυχία Επεισόδιο: "Η πληρωμή" 2006 10η εντολή ALPHA Λήδα Επεισόδιο: "Μπούμερανγκ" ALPHA Στέλλα Επεισόδιο: "Τιμωρία" ALPHA Ελένη Επεισόδιο: "Παγωμένο βλέμμα" ALPHA Στέλλα Επεισόδιο: "Η μετάληψη" 2006-2007 Αυτό μας έλειπε! ALPHA Η Ίδια Παρουσιάστρια 2007 10η εντολή ALPHA γυναίκα στο ταξί Επεισόδιο: "Ένας ήσυχος άνθρωπος" ALPHA Σοφία Επεισόδιο: "Κλειστά παράθυρα" ALPHA Καίτη Επεισόδιο: "Το δάσος" ALPHA Σβετλάνα Επεισόδιο: "Κρυμμένη αλήθεια" ALPHA Δέσποινα Επεισόδιο: "Οικογενειακές αξίες" ALPHA Παναγιώτα Μαντζαβίνου Επεισόδιο: "The end" Ίχνη MEGA Σιλβάνα Δαρίβα Επεισόδιο: "Κρυφή ζωή" 2007-2009 Μια στιγμή δυο ζωές MEGA Άννα Ιωάννου Πρωταγωνιστικός Ρόλος 2008-2012 Σε φόντο κόκκινο SIGMA Ηλέκτρα Φιλίππου Πρωταγωνιστικός Ρόλος 2010 Ο 3ος Νόμος MEGA Άννα Επεισόδιο: "Βελουδένιες" 2012-2013 Κλεμμένα Όνειρα MEGA Ευδοκία Μεταξά 50 επεισόδια 2014-2015 Δικαίωση MEGA Ερμιόνη Ρήγα Πρωταγωνιστικός Ρόλος 2015 10η εντολή ALPHA πόρνη Επεισόδιο: "Θηρίο"

 Κινηματογράφος 
+ Έτος Τίτλος Κινηματογραφικής Ταινίας  Ρόλος1999Θηλυκή εταιρείαΗλέκτρα Πετρίδη 2003Η Λίζα και όλοι οι άλλοι Ιωάννα 2013Μια νύχτα στην Αθήνα Γεωργία 

Υποσημειώσεις

 Παραπομπές 

 Εξωτερικοί σύνδεσμοι 
 Συνέντευξη της ηθοποιού στο www.sigmalive.com
 Η επίσημη ιστοσελίδα της ηθοποιού Κάτιας Νικολαΐδου 
 «Τέχνης έργα και πρόσωπα του Αιγάλεω» (έκδοση δήμος Αιγάλεω, 2006)

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου